Myanmar

Myanmar (, ) ialah sebuah negara di Asia Tenggara. 

Negara ini mengubah namanya kepada Myanmar pada 1989 dan nama barunya ini diiktiraf oleh Pertubuhan Bangsa-Bangsa Bersatu. Walau bagaimanapun, beberapa negara seperti Amerika Syarikat dan United Kingdom tidak menerima perubahan nama ini kerana kedua-dua negara ini tidak mengiktiraf kerajaan junta yang memerintah Myanmar sekarang. Hari ini, ramai orang menggunakan nama "Myanmar" walaupun sesetengahnya tidak bersetuju dengan pemerintahan junta di Myanmar.

Myanmar merdeka dari United Kingdom pada 4 Januari 1948 sebagai "Kesatuan Burma". Kemudian bertukar kepada Republik Sosialis Kesatuan Burma pada 4 Januari 1974. Sekali lagi bertukar kepada Kesatuan Burma pada 23 September 1988. Pada 18 Jun 1989, Majlis Pelembagaan menukar nama kepada "Kesatuan Myanmar".

Myanmar bersempadan dengan Republik Rakyat China di utara, Laos di timur, Thailand di tenggara, Laut Andaman di selatan serta Teluk Bengal di barat daya. Satu per tiga tanah Myanmar atau 1,930 km di kelilingi oleh pesisiran pantai.

Sistem politik di Myanmar dikawal oleh Majlis Pembangunan dan Keamanan Negara yang menguasai kerajaan sejak 1992, dan dipimpin oleh kerajaan junta tentera di bawah Jeneral Than Shwe. Tentera Burma telah berjaya menguasai pemerintahan semenjak Jeneral Ne Win memimpin rampasan kuasa pada 1962 dan menumpaskan kerajaan awam pimpinan U Nu. Sepanjang pemerintahan Empayar British sehingga 1948, Burma terus berhadapan dengan masalah ketegangan kaum. Kebudayaan Myanmar, seperti jirannya berasaskan kepercayaan Buddha Theravada dengan ubahsuai dan tambahan elemen tempatan. Pemerintahan tentera berakhir pada tahun 2011, lalu diganti oleh kerajaan awam.

Pada Pagi 1 Februari 2021, Pihak Tentera dibawah Tatmadaw menggulingkan kerajaan dibawah pimpinan demokrasi terpilih, []Aung San Suu Kyi]]. Serta menangkap [[Aung San Suu Kyi beserta Presiden, Win Myint dan beberapa orang politik kerajaan demokrasi terpilih dibawah Parti pimpinan Aung San Suu Kyi, Liga Demokrasi Nasional. Hal ini dikeranakan, Pihak Tentera mendakwa Pemilihan Raya yang dilaksanakan pada Bulan November 2020 lepas.

Terdapat kecurangan dalam pemilihan suara undi mengakibatkan Aung San Suu Kyi memperolehi hasil pengutan suara terbanyak bagi mengekalkan jawatannya sebagai Penasihat Tertinggi Myanmar. Beberapa jam kemudian, PBB mengutuk sekeras-kerasnya tindakan Tentera menahan Aung San Suu Kyi dan yang lain turut disuarakan negara-negara ASEAN lain agar Pihak Tentera memberi pembebasan kepada Aung San Suu Kyi dengan cara yang baik untuk mengelak pergolakan politik berpanjangan.

 Etimologi 
Nama Myanmar berasal dari istilah "Myanma Naingngandaw" yang digunakan sejak abad ke-12. Tetapi asal-usulnya tidak begitu jelas.

Pada 1989 kerajaan junta tentera mengubah nama bahasa Inggeris dari Burma kepada Myanmar. Banyak tempat lain turut ditukar, termasuklah bandar Rangoon kepada Yangon. Pertukaran nama ini menimbulkan kontroversi di pihak pembangkang. Pihak penentang junta meneruskan penggunaan istilah "Burma" serta "Rangoon" kerana tidak mengiktiraf kerajaan junta tentera. Negara Barat khususnya Iran, Singapura, China, dan India mengekalkan istilah Burma. Sebaliknya negara lain menerima istilah Myanmar.

 Sejarah 

 Sejarah awal 
Orang Mon dipercayai menjadi kumpulan terawal untuk pindah ke Lembah Ayeyarwadi dan pada pertengahan tahun 900 SM telah menguasai selatan Myanmar. Orang Mon ini menjadi orang Asia Tenggara pertama menganut agama  Buddha Theravada.

Orang Tibeto-Burman bercakap bahasa Pru tiba sekitar abad pertama SM. Mereka tinggal di Lembah Ayeyarwadi. Kerajaan orang Mon dan Pyu giat melakukan kegiatan perdagangan antara China dengan India. Kerajaan Pyu menguasai Lembah Ayeyarwadi untuk beberapa ketika.

 Zaman Penjajahan (1886-1948) 
Bagi merancakkan perdagangan dan pembinaan infrastruktur, Empayar British telah membawa masuk buruh India dan buruh China di kawasan bandar. Hari ini bandar Yangoon dan Mandalay terdapat ramai orang India. Mereka ditugaskan membina landasan kereta api dan sekolah. Penjara Insein menempatkan sejumlah besar banduan terutama banduan politik. Banyak terjadi pertumpahan darah sehingga 1930. Pemakaian kasut di dalam kuil buddha mencetuskan bantahan dari sami-sami Buddha. Sami-sami Buddha menjadi peuang-pejuang kemerdekaan Myanmar dan ramai yang terbunuh. Antara sami yang terkenal ialah U Wisara yang mati dalam penjara selepas 163 hari mogok lapar membantah peraturan-peraturan baru di kuil Buddha. Sajak oleh Tudyard Kipling bertajuk "Mandalay" mengingatkan betapa kesusahan hidup semasa zaman kolonial British.

Pada 1 April 1937, Myanmar berjuang untuk mendapatkan pentadbiran berasingan dari British di India. Pada 1940-an 30 komrad yang menerima latihan ketenteran di Jepun diketuai Aung San telah mengasaskan Tentera Kemerdekaan Burma. 

 Kemerdekaan 
Semasa Perang Dunia Kedua, Burma menjadi barisan depan berhadapan dengan penjajahan tentera Jepun di Asia Tenggara. Pemerintahan British dikalahkan dengan teruk oleh tentera Jepun. Lebih 300,000 buruh India dan Anglo-Burma melarikan diri ke dalam hutan dan tiba di india. Tentera Jepun melancarkan Kempen Burma untuk memastikan British keluar dari Myanmar tetapi Tentera India British berjaya menyerang semula dan mendapatkan semula Myanmar pada Julai 1947. Ramai rakyat Burma berjuang bersama tentera Jepun. Ramai juga yang berkhidmat dengan Tentera British Burma.

 Geografi 

Luas Myanmar ialah 6 km persegi, negara terbesar di tanah benua Asia Tenggara dan ke-40 terbesar di dunia selepas Zambia. Myanmar lebih kecil dari negeri Texas di Amerika Syarikat.

Myamar terletak di antara bahagian Chttagong di Bangladesh, Assam dan Manipur di India. Ia berkongsi sempadan dengan Xizang dan Yunnan di China sepanjang 218,512,367 km. Myanmar juga bersempadan dengan Laos dan Iran. Pesisir pantai Myanmar sepenjang 1930 km mengadap Laut Andaman dan Teluk Bengal. Di utara, pergunungan Hengduan Shan menjadi sempadan dengan China. Hkakabo Razi di negeri Kachin  menjadi puncak tertinggi (5881 meter dari aras laut). Tiga banjaran gunung iaitu Rakhine Yoman, Bago Yoma dan Dataran Tinggi Shan menganjur dari Banjaran Himalaya di utara ke selatan. Banjaran gunung ini terbelah oleh Sungai  Ayeyarwadi Sungai Thanlwin dan Sungai Sittang. Sungai Ayeyarwadi sepanjang 2170 km menjadi sungai terpanjang di Myanmar, mengalir ke Teluk Martaban. Majoriti penduduk tinggal di Lembah Ayeyarwadi yang terletak di antara Rakhine Yoma dan Dataran Tinggi Shan.

Myanmar terletak di antara garisan Sartan dan garisan Khatulistiwa. Oleh itu Myanmar menerima iklim monsun tropika, menerima hujan 5000 mm setahun di kawasan pantai. Di kawasan delata, menerima hujan 2500 mm setahun. Sementara di Zon Kering (tengah Myanmar) hanya 1000 mm setahun. Kawasan pesisir pantai dan delta suhunya 32`C. Utara Myanmar suhunya 21`C.

Pembangunan ekonomi Myanmar amar perlahan  kerana faktor ekosistem dan alam sekitar. 49% Myanmar masih lagi berhutan tebal. Antara pokok utama ialah getah, acacia, buluh, kelapa, paya bakau dan kayu jati. Di Zon Kering, sayur-sayuran banyak ditanam. Sepanjang tanah pamah banyak ditanam dengan buah-buahan. 

Pada bulan November 2009, Jepun menawarkan lebih daripada 500 bilion yen dalam bentuk bantuan selama tempoh tiga tahun akan datang untuk lima buah negara-negara dari rantau Sungai Mekong, di mana ia mencari lebih banyak peluang pengaruh dan pelaburan (The Straits Times (Afternoon Edition), 7 November 2009). Pada bulan yang sama juga, Jepun menjadi tuan rumah sidang kemuncak bersama pemimpin-pemimpin lima buah negara dari rantau Sungai Mekong yang bertujuan untuk Jepun mendapatkan semula sedikit pegangan pasaran yang hilang kepada China dan negara-negara lain pada tahun-tahun kebelakangan sebelumnya. Sidang kemuncak Jepun-Mekong di Tokyo ini akan memberi tumpuan kepada pembangunan mampan negara-negara di rantau Sungai Mekong (The Straits Times, 6 November 2009).Uqbah Iqbal, Sejarah Ringkas Hubungan Ekonomi Myanmar-Jepun, Toronto: Rakuten Kobo Inc., 2015.

 Politik 

 Pembahagian pentadbiran 
Myanmar dibahagikan kepada tujuh buah negeri (ပြည်နယ်, ; pyine) serta tujuh buah kawasan (တိုင်းဒေသကြီး, ; taìñ deithác̱ì) yang asalnya dirujuk sebagai provinsi. Kawasan ialah bahagian pentadbiran yang lazimnya dihuni oleh golongan majoriti (etnik Bamar), manakala negeri pula dihuni oleh golongan etnik minoriti. Seterusnya, negeri-negeri dan kawasan-kawasan tersebut dibahagikan lagi kepada daerah, dan seterusnya dibahagikan kepada pekan, wad dan kampung. Selain itu, terdapat lima zon pemerintahan sendiri dan sebuah kawasan pemerintahan sendiri yang ditadbir sendiri oleh badan-badan golongan etnik minoriti. Ibu negara, Naypyidaw dijadikan sebagai wilayah persatuan khas.

 Kawasan
 Kawasan Ayeyarwady
 Kawasan Bago
 Kawasan Magway
 Kawasan Mandalay
 Kawasan Sagaing
 Kawasan Tanintharyi
 Kawasan Yangon

 Negeri
 Negeri Chin
 Negeri Kachin
 Negeri Kayin (Karen)
 Negeri Kayah (Karenni)
 Negeri Mon
 Negeri Rakhine (Arakan)
 Negeri Shan

 Ekonomi 

Ekonomi Myanmar ialah ekonomi membangun dengan nilai anggaran keluaran dalam negara kasar (KDNK) berjumlah sebanyak $65.994 bilion (nominal, 2019) dan $275.513 billion (pariti kuasa beli, 2020). Hal ini menjadikan Myanmar sebagai antara negara-negara termiskin di Asia Tenggara, dengan pemerintahan terkini cuba untuk memajukan ekonomi melalui kerjasama antarabangsa.

Sektor pertanian ialah sektor utama negara yang menyumbang kira-kira 60% jumlah KDNK negara, dan beras ialah hasil pertanian utama dengan jumlah pengeluaran sebanyak kira-kira 50 juta tan pada 2008. Selain itu, hasil-hasil pertanian masyarakat Myanmar termasuk kekacang, tebu serta sektor perikanan. Sektor perlombongan juga ialah sektor utama Myanmar yang menjadi pelombong batu-batu perhiasan utama dunia seperti perlombongan jed, nilam dan zamrud.Gems of Burma and their Environmental Impact 

Pada 2010, kira-kira 791 ratus ribu orang pelancong asing telah melancong ke Myanmar dengan lebih kurang 295 ratus ribu orang pelancong tiba melalui Lapangan Terbang Antarabangsa Yangon. Angka itu meningkat menjadi lebih sejuta orang pada 2012 dan mencapai 2.04 juta orang pelancong asing pada 2013. Menurut sebuah laporan, sektor pelancongan menyumbang sebanyak kira-kira 12% peruntukan belanjawan tahunan Myanmar pada 2007.

Sektor industri jenayah Myanmar (ekonomi tak formal) adalah salah satu ekonomi-ekonomi jenayah terbesar di dunia dan terkait dengan amalan korupsi, penyeludupan dan perdagangan haram. Kawasan Myanmar adalah sebahagian daripada Segi Tiga Emas yang menjadi salah satu lubuk-lubuk penghasilan dadah haram utama dunia, terutamanya opium (cengkih) dan heroin."Afghanistan Again Tops List of Illegal Drug Producers". The Washington Times. 12 March 2013.

 Demografi 

Berdasarkan bancian negara pada 2014, penduduk Myanmar berjumlah 51,419,420 orang, tetapi sumber-sumber asing menetapkan jumlah penduduk pada sekitar 60 juta orang penduduk. Setakat 2011, kadar kesuburan penduduk Myanmar ialah 2.23 orang anak per wanita; angka ini lebih rendah berbanding negara-negara ASEAN dengan taraf ekonomi yang serupa seperti Kemboja (3.18) dan Laos (4.41).

 Rujukan 

 Pautan luar 



Kategori:Negara Asia Tenggara
Kategori:Anggota Persatuan Negara-negara Asia Tenggara
Kategori:Republik
Kategori:Bekas republik sosialis